Temeljem članka 17. stavak 1. podstavak 1. Zakona o sustavu civilne zaštite ("Narodne novine", broj 82/15.) i članka 31. Statuta Općine Veliki Bukovec („Službeni vjesnik Varaždinske županije" broj 18/13) Općinsko vijeće Općine Veliki Bukovec na 16. sjednici održanoj 12. prosinca 2018. godine donijelo je

ZAKLJUČAK

o prihvaćanju Plana razvoja sustava civilne zaštite na području

Općine **Veliki** Bukovec za 2019. godinu

I.

Općinsko vijeće Općine Veliki Bukovec prihvaća Plan razvoja sustava civilne zaštite na području Općine Veliki Bukovec za 2019. godinu.

II.

Plan razvoja sustava civilne zaštite na području Općine Veliki Bukovec za 2019. godinu čini sastavni dio ovog Zaključka.

III.

Ovaj zaključak stupa na snagu danom donošenja, a objavit će se u „Službenom vjesniku Varaždinske županije".

KLASA: 810-01/18-01/06

URBROJ: 2186/028-01-18-2

Veliki Bukovec, 12.12.2018.

Predsjednica Općinskog vijeća

Općine Veliki Bukovec

Jasenka Zdelar, dipl. iur., v.r

Plan razvoja sustava civilne zaštite na području Općine **Veliki** Bukovec

za 2019. godinu s financijskim učincima za trogodišnje razdoblje

UVOD

Zakonom o sustavu civilne zaštite („Narodne novine“ broj 82/2015.) određeno je da sustav civilne zaštite obuhvaća mjere i aktivnosti (preventivne, planske, organizacijske, operativne, nadzorne i financijske) kojima se uređuju prava i obveze sudionika, ustroj i djelovanje svih sustava civilne zaštite i način povezivanja institucionalnih i funkcionalnih resursa sudionika koji se međusobno nadopunjuju u jedinstvenu cjelinu radi smanjenja rizika od katastrofa te zaštite i spašavanja građana, materijalnih i kulturnih dobara i okoliša na teritoriju Republike Hrvatske od posljedica prirodnih, tehničko-tehnoloških velikih nesreća i katastrofa, otklanjanja posljedica terorizma i ratnih razaranja.

Također je definirano da predstavničko tijelo na prijedlog izvršnog tijela jedinica lokalne i područne (regionalne) samouprave u postupku donošenja proračuna razmatra i usvaja godišnju analizu stanja i godišnji plan razvoja sustava civilne zaštite s financijskim učincima za trogodišnje razdoblje.

Na temelju Analize o stanju sustava civilne zaštite na području Općine Veliki Bukovec, zatim Smjernica za organizaciju i razvoj sustava civilne zaštite na području Općine za razdoblje od 2016. do 2019. godine, a sukladno razmjeru opasnosti, prijetnji i posljedicama većih nesreća i katastrofa, utvrđenih Procjenom ugroženosti ljudi, okoliša, materijalnih i kulturnih dobara i okoliša, s ciljem zaštite i spašavanja ljudi, materijalnih dobara te okoliša kao i ravnomjernog razvoja svih nositelja sustava civilne zaštite (stožera civilne zaštite, operativnih snaga vatrogastva, udruga građana od značaja za sustav civilne zaštite) donosi se Plan razvoja sustava civilne zaštite na području Općine Veliki Bukovec za 2019. godinu s financijskim učincima za trogodišnje razdoblje (u daljnjem tekstu: Plan razvoja sustava civilne zaštite).

Da bi ovaj Plan razvoja bio ostvariv, cijeli proces razvoja povezan je s mogućnostima financijskih sredstava Proračuna Općine koja će se odvojiti za subjekte u sustavu civilne zaštite.

Plan razvoja sustava civilne zaštite odnosi se na sljedeće:

1. **STOŽER CIVILNE ZAŠTITE OPĆINE VELIKI BUKOVEC**

Stožer civilne zaštite je stručno, operativno i koordinativno tijelo za provođenje mjera i aktivnosti civilne zaštite u velikim nesrećama i katastrofama.

Stožer civilne zaštite obavlja zadaće koje se odnose na prikupljanje i obradu informacija ranog upozoravanja o mogućnosti nastanka velike nesreće i katastrofe, razvija plan djelovanja sustava civilne zaštite na svom području, upravlja reagiranjem sustava civilne zaštite, obavlja poslove informiranja javnosti i predlaže donošenje odluke o prestanku provođenja mjera i aktivnosti u sustavu civilne zaštite.

Radom stožera civilne zaštite općine rukovodi načelnik stožera, a kada se proglasi velika nesreća rukovođenje preuzima općinski načelnik.

Jedinica lokalne samouprave (Općina) obavlja administrativne i tehničke poslove te osigurava uvjete za rad stožera civilne zaštite.

Kontakt podatke (adrese, fiksni i mobilni telefonski brojevi) potrebno je kontinuirano ažurirati.

Članove Stožera civilne zaštite Općine Veliki Bukovec potrebno je pobliže upoznati s odredbama Zakona o sustavu civilne zaštite („Narodne novine“ broj 82/2015) odnosno s:

* mjerama sustava civilne zaštite,
* ustrojavanjem sustava civilne zaštite,
* djelovanjem sustava civilne zaštite i načelima sustava civilne zaštite,
* sudionici sustava civilne zaštite,
* obavezama jedinica lokalne i područne (regionalne) samouprave u provođenju zakonskih

obveza definiranih Zakonom o sustavu civilne zaštite,

* pripremama za izradu Procjene rizika.

***Stožer civilne zaštite Općine Veliki*** *Bukovec* ***tijekom 2019. godine treba:***

1. održati najmanje 1, a poželjno 2 sjednice, prvu u proljetnom razdoblju te drugu krajem godine,
2. po potrebi izmijeniti/dopuniti sastav Stožera civilne zaštite,
3. unutar svog sastava definirati ***koordinatore na lokaciji*** za pojedine očekivane izvanredne događaje (koordinatora na lokaciji, sukladno specifičnostima izvanrednog događaja, određuje načelnik Stožera civilne zaštite Općine Veliki Bukovec iz redova operativnih snaga sustava civilne zaštite, a isti procjenjuje nastalu situaciju i njezine posljedice na terenu te u suradnji s nadležnim stožerom civilne zaštite usklađuje djelovanje operativnih snaga sustava civilne zaštite),
4. organizirati složenu pokaznu vježbu uz sudjelovanje operativnih snaga sustava civilne zaštite Općine Veliki Bukovec,
5. sudjelovati u izradi nove Procjene rizika od velikih nesreća za područje Općine Veliki Bukovec.
6. **POSTROJBA CIVILNE ZAŠTITE I POVJERENICI CIVILNE ZAŠTITE**

***Postrojba civilne zaštite***

Postrojba civilne zaštite Općine Veliki Bukovec organizirana je i ustrojena kao postrojba civilne zaštite opće namjene (1 Tim Civilne zaštite opće namjene s ukupno 23 obveznika) sukladno važećoj Procjeni ugroženosti te suglasnosti Područnog ureda za zaštitu i spašavanje Varaždin, s provedenim rasporedom pripadnika – vojnih obveznika u istu.

Sukladno novom Zakonu o sustavu civilne zaštite popuna postrojbi civilne zaštite obveznicima civilne zaštite ukinuta je i ubuduće će se zasnivati na popuni dobrovoljcima (volonterima). Do tada postrojbu civilne zaštite općine čine prethodno raspoređeni obveznici civilne zaštite (23).

Budućom Procjenom rizika od velikih nesreća za područje Općine utvrditi će se potreba osnivanja postrojbe civilne zaštite opće namjene (najniže razine spremnosti) ili specijalističke namjene (za obavljanje specijalističkih zadaća po pojedinim mjerama civilne zaštite) i način popune iste. Nakon toga podnijeti će se prijedlog Područnom uredu za zaštitu i spašavanje Varaždin i Uredu za obranu Varaždin radi ukidanja dosadašnje postrojbe i rasporeda imenovanih.

***Povjerenici civilne zaštite***

Radi koordinacije provođenja mjera zaštite i spašavanja u naseljima Općine Veliki Bukovec (3 naselja) odlukom Općinskog načelnika imenovano je 7 Povjerenika civilne zaštite, a svaki od njih ima i svog zamjenika.

Povjerenici civilne zaštite određeni su u pravilu iz redova predsjednika Vijeća mjesnih odbora, a imenovani su u skladu s člankom 34. stavkom 1. Zakona o sustavu civilne zaštite te člankom 21. stavkom 1. Pravilnika o mobilizaciji, uvjetima i načinu rada operativnih snaga sustava civilne zaštite.

Povjerenike civilne zaštite i njihove zamjenike potrebno je što žurnije upoznati saZakonom o sustavu civilne zaštite, a prije svega s:

* djelovanjem sustava civilne zaštite i načelima sustava civilne zaštite,
* obvezama jedinica lokalne i područne (regionalne) samouprave u provođenju zakonskih obveza definiranih Zakonom o sustavu civilne zaštite,
* mogućnostima provedbe mjera za sklanjanje ljudi, materijalnih i drugih dobara,
* obvezama povjerenika civilne zaštite u izvršavanju njihovih zadaća.

***Ključne aktivnosti u 2019. godini:***

1. provesti smotru postrojbe civilne zaštite opće namjene Općine Veliki Bukovec te organizirati zajedničku vježbu s ostalim čimbenicima u sustavu civilne zaštite;
2. provesti početno osposobljavanje povjerenika civilne zaštite i njihovih zamjenika te ih redovito uključivati u vježbe operativnih snaga civilne zaštite na području Općine Veliki Bukovec.
3. povjerenike civilne zaštite i njihove zamjenike potrebno je opremiti majicama, radnim kombinezonima, kapama, prslucima (30 komada prsluka s natpisom „civilna zaštita“) i drugom potrebitom osobnom zaštitnom opremom.

Rok za provedbu navedenih ključnih aktivnosti je prva polovica 2019. godine.

1. **OPERATIVNE SNAGE VATROGASTVA**

Operativne snage vatrogastva su vatrogasne postrojbe i druge operativne snage vatrogastva određene posebnim propisima kojima se uređuje područje vatrogastva.

Operativne snage vatrogastva temeljna su operativna snaga sustava civilne zaštite u velikim nesrećama i katastrofama te su dužne djelovati u sustavu civilne zaštite u skladu s odredbama posebnih propisa kojima se uređuje područje vatrogastva, Zakona o sustavu civilne zaštite (NN 82/15), planovima djelovanja civilne zaštite jedinica lokalne i područne (regionalne) samouprave i Državnim planom djelovanja civilne zaštite.

Vatrogasna zajednica općine Veliki Bukovec, koja udružuje 3 DVD-ova, kao okosnica ukupnog sustava civilne zaštite na području Općine i u 2019. godini treba biti najznačajniji operativni kapacitet sustava civilne zaštite - u spremnosti 24 sata dnevno.

Općina ima izrađenu Procjenu ugroženosti i Plan zaštite od požara u kojima su razrađeni resursi, postupanja i obaveze i glede sustava civilne zaštite Općine. Vatrogasna zajednica i DVD-ovi osposobljavaju se i opremaju koordinirano s općinskom postrojbom civilne zaštite opće namjene.

Sukladno planskoj dokumentaciji iz područja zaštite od požara status središnjeg dobrovoljnog vatrogasnog društva ima DVD Veliki Bukovec, dok status „ostalih“ dobrovoljnih vatrogasnih društava imaju DVD Dubovica i DVD Kapela Podravska.

U cilju spremnosti i brzog djelovanja vatrogasnih postrojbi DVD-ova za 2018. godinu potrebna je kontinuirana edukacija operativnih i ostalih članova sva 3 dobrovoljna vatrogasnih društava za moguće požare, tehničke intervencije, akcidente, poplave i slično.

U području rada s članstvom DVD-a posebnu pažnju potrebno je posvetiti vatrogasnoj mladeži, kao potencijalnim budućim operativnim vatrogascima.

Sredstva za financiranje provedbe vatrogasne djelatnosti planiraju se temeljem članaka 43.-45. Zakona o vatrogastvu.

***Ključne aktivnosti u 2019. godini:***

1. vatrogasne postrojbe sustavno osposobljavati i za zadaće civilne zaštite (a ne samo tradicionalno vatrogasne aktivnosti);
2. jasno definirati rukovođenje složenijim intervencijama na terenu, način koordinacije sa Stožerom civilne zaštite Općine Veliki Bukovec te žurnim službama i operativnim snagama sustava civilne zaštite;
3. provesti zadaće Programa aktivnosti u provedbi posebnih mjera zaštite od požara od interesa za Republiku Hrvatsku na području Općine Veliki Bukovec u 2019. godini,
4. surađivati s vatrogasnim zajednicama susjednih gradova i općina glede razvoja vatrogastva, ali i međusobne ispomoći kod djelovanja u sustavu civilne zaštite na području Općine i okolnog područja;
5. materijalno opremanje DVD-ova prilagoditi i potrebama djelovanja po mjerama civilne zaštite (osigurati dio opreme koja nedostaje, a bila bi nužna u provođenju akcija zaštite i spašavanja ljudi i imovine), no nabavu opreme prvenstveno provesti u skladu s Planom zaštite od požara Općine Veliki Bukovec te propisima koji reguliraju minimum opremljenosti vatrogasnih postrojbi;
6. organizirati javnu pokaznu vježbu – poželjno povezati ovu zadaću s ostalim subjektima sustava civilne zaštite na području općine, odnosno sukladno Planu zaštite i spašavanja općine, uz moguće povezivanje sa srodnim tijelima susjedne Općine Mali Bukovec.
7. **OPERATIVNE SNAGE HRVATSKOG CRVENOG KRIŽA I HRVATSKE GORSKE SLUŽBE SPAŠAVANJA**

**4.1 Gradsko društvo crvenog križa Ludbreg**

Hrvatski Crveni križ djeluje na području Republike Hrvatske kao neprofitna pravna osoba sukladno posebnim propisima kojima se uređuje područje djelovanja Hrvatskog Crvenog križa.

Operativne snage Hrvatskog Crvenog križa su temeljna operativna snaga sustava civilne zaštite u velikim nesrećama i katastrofama i izvršavaju obveze u sustavu civilne zaštite sukladno posebnim propisima kojima se uređuje područje djelovanja Hrvatskog Crvenog križa i planovima donesenih na temelju posebnog propisa kojim se uređuje područje djelovanja Hrvatskog Crvenog križa, odredbama Zakona o sustavu CZ i Državnom planu djelovanja civilne zaštite.

Na području ludbreške regije, a koja uključuje i Općinu Veliki Bukovec, djeluje Gradsko društvo crvenog križa Ludbreg. Od istog se u 2019. godini u cilju spremnosti za angažiranjem u akcijama zaštite i spašavanja očekuje:

* edukacija interventnog tima za djelovanje u katastrofama,
* procjena situacije, podizanje naselja, organizacija smještaja,
* edukacija i realistički prikazi pružanja prve pomoći za učenike osnovnih i srednjih škola (na području regije),
* sudjelovanje na natjecanjima u pružanju prve pomoći,
* nabava opreme koja nedostaje, a bila bi nužna u provođenju akcija zaštite i spašavanja (šator, poljski kreveti, torbice prve pomoći).

Valja istaknuti kako na području susjedne Općine Mali Bukovec djeluje jedna ordinacija opće medicine (Ordinacije opće medicine dr. Jasenke Kranjčec-Jagić), dok je hitna medicinska služba organizirana putem jednog tima hitne medicinske pomoći Zavoda za hitnu medicinu Varaždinske županije, smještenog u zgradi bivšeg Doma zdravlja u Ludbregu, pri čemu isti svojim djelovanjem pokriva područje cijele ludbreške regije.

Spomenute pravne osobe će provoditi zdravstvenu zaštitu stanovništva u slučaju nesreće ili katastrofe, stoga ih je potrebno uključivati u vježbe operativnih snaga sustava civilne zaštite.

***Ključne aktivnosti u 2019. godini:***

1. Gradsko društvo Crvenog križa Ludbreg, koje je područno mjerodavno i za Općinu Veliki Bukovec će tijekom 2019. godine Općini Veliki Bukovec, sukladno svojim javnim ovlastima i Zakonu o sustavu civilne zaštite dostaviti plan svojih aktivnosti i način koordinacije (predstavnike) za djelovanja na području Općine.
2. Koordinatori/predstavnici Gradskog društva Crvenog križa Ludbreg će se planski predstaviti i uključiti u integriranu vježbu operativnih snaga sustava civilne zaštite Općine Veliki Bukovec tijekom 2019. godine.

**4.2 Hrvatska gorska služba spašavanja – Stanica Varaždin**

Hrvatska gorska služba spašavanja (HGSS) djeluje na području Republike Hrvatske kao neprofitna pravna osoba sukladno posebnim propisima ojima se uređuje područje djelovanja Hrvatske gorske službe spašavanja.

Operativne snage Hrvatske gorske službe spašavanja su temeljna operativna snaga sustava civilne zaštite u velikim nesrećama i katastrofama i izvršavaju obveze u sustavu civilne zaštite sukladno posebnim propisima kojima se uređuje područje djelovanja Hrvatske gorske službe spašavanja, Zakona o sustavu CZ, planovima civilne zaštite jedinica lokalne i područne (regionalne) samouprave i Državnom planu djelovanja civilne zaštite.

HGSS - Stanica Varaždin je krajem 2018. godine Općini Veliki Bukovec, sukladno svojim javnim ovlastima i Zakonu o sustavu civilne zaštite dostavila plan svojih aktivnosti, koji sadržava sljedeće:

* uključivanje barem 2 nova suradnika u rad Stanice,
* vježbe: ljetne i zimske tehnike spašavanja, tehnike spašavanja iz speleoloških objekata, vježbe potražnog tipa, vježbe kondicijsko-orijentacijskog tipa,
* priprema kandidata Stanice za pristupanje ispitu za gorskog spašavatelja,
* priprema kandidata Stanice za pristupanje tehničkim tečajevima za obuku HGSS-a,
* redovna dežurstva na sportskim događajima u prirodi,
* pokazne vježbe spremnosti i tehnika,
* sudjelovanje na tečajevima od interesa za HGSS: planinarske škole, alpinističke škole, speleo škole - predavanja, prevencija, pokazne vježbe,
* predavanja i pokazne vježbe u sklopu raznih manifestacija i projekata od interesa za aktivnost HGSS-a,
* završetak izrade zemljovida za područje Ravne gore, za potrebe HGSS-a kao i komercijalnu upotrebu,
* rad na mogućnostima financiranja, kao i samom pronalaženju adekvatnog prostora za rad HGSS Stanice Varaždin (još uvijek nema vlastiti prostor ili prostor koji bi joj bio dan na uporabu već koristi unajmljeni prostoru u objektu DVD-a Biškupec),
* nabava još jednog terenskog vozila,
* prodaja osobnog vozila (Škoda Roomster) zbog dotrajalosti,
* zimska nosiljka (Akija),
* nabava dodatnih radio uređaja (Icom, Motorola),
* nabava dodatnih GPS uređaja snalaženje u prostoru i za potražne akcije,
* nabava razne tehničke opreme koju treba mijenjati zbog dotrajalosti ili isteka sigurnosnog roka uporabe: užeta (statička, dinamička), sprave za kretanje po užetu i rad s užetom, medicinska oprema: medicinski ruksak, udlage raznih vrsta i namjena, osnovna oprema za pružanje prve pomoći.

Predstavnik HGSS-a – Stanice Varaždin član je Stožera civilne zaštite Općine Veliki Bukovec te će biti kontakt točka u smislu koordinacije za djelovanja na području Općine.

***Ključne aktivnosti u 2019. godini:***

Stanica će se planski predstaviti i po mogućnosti uključiti u integriranu vježbu operativnih snaga sustava civilne zaštite Općine Veliki Bukovec tijekom 2018. godine..

1. **PRAVNE OSOBE U SUSTAVU CIVILNE ZAŠTITE OPĆINE**

U slučaju prijetnje, nastanka i posljedica velikih nesreća i katastrofa pravne osobe, osobito pravne osobe u većinskom vlasništvu Republike Hrvatske i pravne osobe koje su odlukom nadležnog središnjeg tijela državne uprave određene kao operativne snage sustava civilne zaštite od posebnog interesa na državnoj razini te pravne osobe koje su odlukama izvršnih tijela jedinica lokalne i područne (regionalne) samouprave određene od interesa za sustav civilne zaštite, dužne su u operativnim planovima izraditi plan o načinu organiziranja provedbe mjera i aktivnosti u sustavu civilne zaštite sukladno odredbama Zakona o sustavu civilne zaštite, posebnih propisa i njihovih općih akata.

Pravne osobe posebno važne za obranu mogu biti određene za pravne osobe od interesa za sustav civilne zaštite i koristiti se u provođenju mjera civilne zaštite u velikim nesrećama i katastrofama na temelju odluke nadležnog središnjeg tijela državne uprave.

Pravne osobe koje obavljaju djelatnost korištenjem opasnih tvari dužne su izraditi procjene rizika i operativne planove sukladno metodologiji koju donosi čelnik DUZS-a.

Pravna osoba dužna je DUZS-u i jedinicama lokalne i područne (regionalne) samouprave bez naknade dostavljati podatke potrebne za izradu procjene rizika, plana djelovanja civilne zaštite i vanjskog plana zaštite i spašavanja u slučaju nesreće koja uključuje opasne tvari.

S pravnim osobama utvrđenim Odlukom o određivanju pravnih osoba od interesa za sustav civilne zaštite Općine Veliki Bukovec, Klasa: 810-05/16-01/01, Urbroj: 2186/028-01-16-5 od 20. prosinca 2017. godine), a koje će kod aktiviranja sustava civilne zaštite zbog vlastite djelatnosti dobiti zadaće u smislu potpore aktivnostima sustava civilne zaštite potrebno je:

1. održati sastanak na kojem će se razmotriti zadaće pravnih osoba u sustavu civilne zaštite,
2. potpisati ugovor o međusobnoj suradnji,
3. dostaviti izvadak iz Plana zaštite i spašavanja odnosno Plana civilne zaštite.
4. **UDRUGE GRAĐANA U SUSTAVU CIVILNE ZAŠTITE OPĆINE**

Udruge koje ***nemaju javne ovlasti***, a od interesa su za sustav civilne zaštite Općine Veliki Bukovec (npr. tehničke djelatnosti, lovačke i druge), ***pričuvni su dio operativnih snaga sustava civilne zaštite*** koji je osposobljen za provođenje pojedinih mjera i aktivnosti sustava civilne zaštite, svojim sposobnostima nadopunjuju sposobnosti temeljnih operativnih snaga i specijalističkih i intervencijskih postrojbi civilne zaštite te se uključuju u provođenje mjera i aktivnosti sustava civilne zaštite sukladno odredbama Zakona o sustavu civilne zaštite i planovima Općine.

Udruge koje su nositelji pojedinih mjera i aktivnosti u sustavu civilne zaštite određuju se i navode u planovima djelovanja civilne zaštite na svim razinama ustrojavanja sustava.

Operativni članovi udruga ne mogu se istodobno raspoređivati u više operativnih snaga sustava civilne zaštite na svim razinama ustrojavanja sustava.

Udruge imaju pravo na naknadu stvarnih troškova za sudjelovanje u provedbi mjera i aktivnosti u sustavu civilne zaštite na teret proračuna Općine ili državnog proračuna Republike Hrvatske, ovisno na čiji su zahtjev sudjelovali u aktivnostima civilne zaštite u velikim nesrećama i katastrofama.

DUZS i izvršna tijela jedinica lokalne i područne (regionalne) samouprave međusobne odnose s udrugama reguliraju sporazumima kojima se utvrđuju zadaće udruga u sustavu civilne zaštite, uvjeti pod kojim se udruge uključuju u aktivnosti sustava civilne zaštite te financijska sredstva (donacije) namijenjena jačanju sposobnosti udruga za provođenje mjera i aktivnosti u sustavu civilne zaštite u velikim nesrećama i katastrofama.

Radi osposobljavanja za sudjelovanje u sustavu civilne zaštite udruge samostalno provode osposobljavanje svojih članova i sudjeluju u osposobljavanju i vježbama s drugim operativnim snagama sustava civilne zaštite na svim razinama.

Udruge građana koje će biti pričuvni dio sustava civilne zaštite Općine definirati će se novom Procjenom rizika. U međuvremenu na razini Općine održati će se koordinativni sastanak s istima u cilju sagledavanja njihove uloge, usklađenosti istih sa zakonima, te potencijalima (resursima) za sudjelovanje u civilnoj zaštiti Općine, temeljem čega će se regulirati međusobni odnosi.

Tek potom će se donijeti Plan osposobljavanja definiranih snaga udruga građana i provesti njihovo osposobljavanje. U međuvremenu će udruge na području Općine završiti svoj preustroj po Zakonu o udrugama građana (NN 74/14) i Zakonu o volonterstvu ( NN 58/07 i 22/13).

***Ključne aktivnosti u 2019. godini:***

Predstavnici udruga čije se angažiranje u sustavu civilne zaštite na području Veliki Bukovec planira biti će nazočni integriranoj pokaznoj vježbi civilne zaštite u 2019. godini.

1. **SURADNJA NA PODRUČJU CIVILNE ZAŠTITE**

Suradnja svih sudionika sustava civilne zaštite na području Općine je iznimno dobra, ali je u narednoj 2019. godini ovu suradnju potrebno unaprijediti.

Razmjenom iskustava, podataka, znanja i vještina sa odgovarajućim institucijama vezanim uz civilnu zaštitu potrebno je postići podizanje razine sigurnosti civilnog stanovništva, a temeljem naučenih lekcija sa poplava na području općine.

U okviru Općine Veliki Bukovec, ali i šire, potrebno je kontinuirano:

* razrađivati i usklađivati mjere i aktivnosti sudionika u sustavu civilne zaštite,
* dogovarati zajedničko djelovanje i pružanje međusobne pomoći u skladu s pozitivnim propisima,
* nastaviti suradnju s Područnim uredom za zaštitu i spašavanje Varaždin s ciljem jačanja i usavršavanja operativnih i drugih snaga sustava civilne zaštite na području Općine.

1. **FINANCIRANJE SUSTAVA CIVILNE ZAŠTITE**

Prema Zakonu o sustavu civilne zaštite izvršno tijelo jedinice lokalne samouprave odgovorno je za osnivanje, razvoj i financiranje, opremanje, osposobljavanje i uvježbavanje operativnih snaga.

Financiranje sustava civilne zaštite po projekciji Proračuna Općine Veliki Bukovec za razdoblje od 2019. do 2021. godine je slijedeće:

|  |  |  |  |
| --- | --- | --- | --- |
| Opis namjene / naziv korisnika | Plan (kn) | | |
| 2019. | 2020. | 2021. |
| Vatrogasna zajednica općine Veliki Bukovec | 130.000,00 | 150.000,00 | 150.000,00 |
| Gradsko društvo Crvenog križa Ludbreg | 11.000,00 | 11.000,00 | 11.000,00 |
| Opremanje u sustavu civilne zaštite | 20.000,00 | 20.000,00 | 20.000,00 |
| Ukupno za 2019. godinu | 161.000,00 | 181.000,00 | 181.000,00 |

1. **OSNOVNE ZADAĆE OPĆINE VELIKI BUKOVEC GLEDE SUSTAVA CIVILNE ZAŠTITE**

Osnovne zadaće Općine Veliki Bukovec glede sustava civilne zaštite su:

1. periodično ažurirati postojeće dokumente Procjene ugroženosti i Plana zaštite i spašavanja Općine;
2. izraditi i donijeti Procjenu rizika od velikih nesreća za područje Općine Veliki Bukovec,
3. jačati spremnost svih operativnih snaga civilne zaštite u jedinstvenom sustavu, s prioritetom osposobljavanja i opremanja Vatrogasne zajednice općine Veliki Bukovec za isto, te redefiniranjem udruga građana i pravnih osoba koje su od interesa za sustav civilne zaštite Općine (po potrebi donošenjem nove Odluke);
4. nastaviti rad na unapređenju sustava uzbunjivanja stanovništva u slučaju velikih nesreća i katastrofa,
5. upoznati stanovnike Općine sa sadržajem planske dokumentacije iz područja zaštite putem javnih rasprava u mjesnim odborima te putem web stranice Općine,
6. manifestacije vezane uz obilježavanje Dana Civilne zaštite, Dana vatrogastva i Mjeseca zaštite od požara, Međunarodnog dana Crvenog križa, Dana broja 112, Dana planeta Zemlje, Dana voda i druge datume treba iskoristiti za prezentaciju rada i dostignuća sudionika sustava civilne zaštite;
7. održati planiranu pokaznu vježbu u prvom dijelu 2019. godine i organizirano informirati sve cjeline sustava po novinama i načinima koordinacije,
8. pratiti donošenje provedbenih propisa po Zakonu o sustavu civilne zaštite i dopunjavati svoje aktivnosti (novi dokumenti civilne zaštite, organizacija volontera - dragovoljaca u postrojbu civilne zaštite, usmjeravanja od PUZS-a Varaždin, i drugo);
9. osigurati kroz proračun planirana sredstva, a u Jedinstvenom upravnom odjelu Općine Veliki Bukovec osigurati osobu koja će u opisu radnom mjesta imati i koordinaciju problematike po civilnoj zaštiti.

Općinsko vijeće Općine Veliki Bukovec tijekom postupka donošenja Proračuna Općine Veliki Bukovec za 2020. godinu mora donijeti:

* Analizu stanja sustava civilne zaštite u Općini Veliki Bukovec za 2019. godinu,
* Plan razvoja sustava civilne zaštite na području Općine Veliki Bukovec za 2020. godinu s financijskim učincima za trogodišnje razdoblje,
* Smjernice za organizaciju i razvoj sustava civilne zaštite Općine Veliki Bukovec za period od 2020. do 2022.

Općinski načelnik Općine Veliki Bukovec mora donijeti:

* Plan vježbi civilne zaštite na području Općine Veliki Bukovec u 2020. godini.

S obzirom da još uvijek traje razdoblje donošenja određenih provedbenih propisa vezanih uz primjenu Zakona o sustavu civilne zaštite, do daljnjeg ostaju na snazi sljedeći dokumenti donijeti na temelju Zakona o zaštiti i spašavanju:

* Odluka o osnivanju, ustroju i popuni postrojbe civilne zaštite Općine Veliki Bukovec;
* Procjena ugroženosti stanovništva, materijalnih i kulturnih dobara i okoliša od katastrofa i velikih nesreća za područje Općine Veliki Bukovec;
* Plan zaštite i spašavanja Općine Veliki Bukovec;
* Plan civilne zaštite Općine Veliki Bukovec.

KLASA: 810-01/18-01/06

URBROJ: 2186/028-01-18-1

Veliki Bukovec, 12.12.2018.

Predsjednica Općinskog vijeća

Općine Veliki Bukovec

Jasenka Zdelar, dipl. iur., v.r.